อาทิตย์ที่แล้ว มีเลือดสีดำไหลออกมาจากช่องคลอด แล้ว2-3วันที่แล้ว มีตกขาวออกมาสีขาวขุ่นๆ แล้วมีอาการคลื่นไส้ อาเจียน เวียนหัว หน้ามืด เบื่ออาหาร อ่อนเพลีย เมื่ออาทิตย์ที่แล้ว ซื้อที่ตรวจแบบจุ่มมาตรวจ แต่ตรวจตอนบ่ายๆ ขึ้นแค่ขีดเดียว ตอนนี้ก็ยังไม่กล้าตรวจอีกรอบคะ อยากทราบว่าจะมีสิทตั้งครรภ์หรือเปล่า
ตกขาว เกิดจากการหลั่งของสารหล่อลื่นที่ต่อมบริเวณช่องคลอด และ บริเวณอวัยวะเพศภายนอกสร้างขึ้นมานะค่ะซึ่งส่วนใหญ่การสร้างในระยะแรกจะเป็นลักษณะใส แต่ถ้าปล่อยไว้สักระยะหนึ่งจะมีเชื้อที่อาศัยอยู่บริเวณช่องคลอด ทำให้มีการเปลี่ยนสี หรือ กลิ่นได้ค่ะ เชื้อส่วนใหญ่จะเป็นเชื้อรา และ แบคทีเรีย แต่ไม่ได้เป็นเชื้อที่ก่อโรคนะค่ะ เป็นเชื้อที่อาศัยอยู่แล้วค่ะแต่ถ้ามีความผิดปกติของกรดด่าง บริเวณช่องคลอดจะทำให้ตกขาวเปลี่ยนสีได้ค่ะ เช่น เชื้อรา จะเป็นสีขาวขุ่นค่ะแต่ถ้าติดเชื้อแบคทีเรียอาจจะเป็นสีเหลือง หรือ เขียวได้ค่ะส่วนเรื่องเลือดออกที่เป็นนั้น จากประวัติจะสัมพันธ์กับการใช้ยาคุมกำเนิดแบบฉุกเฉินค่ะ ทำให้ระดับฮอร์โมนในร่างกายผิดปกติค่ะ ไม่แนะนำให้ใช้เกิน สองครั้งต่อเดือนค่ะ แนะนำว่าควรจะใช้การคุมกำเนิดแบบอื่นค่ะอย่างไรก็ตามแนะนำให้พบแพทย์สูตินรีเวชค่ะ เพื่อปรึกษาในเรื่องวิธีการคุมกำเนิดที่เหมาะสมผลข้างเคียงของยาคุมกำเนิดชนิดฉุกเฉิน เนื่องจากมีระดับฮอร์โมนโปรเจสเตอโรนที่สูง จะทำให้มีอาการคลื่นไส้อาเจียน และ อาจจะมีปัญหาสิวขึ้นได้ค่ะการตรวจการตั้งครรภ์สามารถตรวจได้จากปัสสาวะและ เลือดค่ะ เนื่องจากเป็นการตรวจจับฮอร์โมนการตั้งครรภ์ ซึ่งในระยะแรก ถ้าตรวจในปัสสาวะอาจจะยังไม่พบได้ค่ะ แต่ถ้าตรวจในเลือดจะพบได้เร็วกว่าค่ะแต่อย่างที่แจ้งค่ะ การรับประทานยาคุมกำเนิดฉุกเฉินไม่แนะนำให้ใช้ต่อเนื่องเกินกว่า สองครั้ง ต่อเดือนค่ะ